b'\n_START_ARTICLE_\nSvinninge\n_START_SECTION_\nHistorie\n_START_PARAGRAPH_\nOmkring 1870 blev byen beskrevet s\xc3\xa5ledes: "Svinninge med Kirken, Skole, Kro .., Postexpedition, 2 st\xc3\xb8rre Kj\xc3\xb8bmandshandler, L\xc3\xa6gebolig"._NEWLINE_Omkring 1900 blev byen beskrevet s\xc3\xa5ledes: "Svinninge (gl. Form Sv\xc3\xa6thninge), ved Landevejen, med Kirke, Skole, Forsamlingshus (opf. 1890), Postkontor, Telegraf- og Telefonstation, Andelsmejeri (Brokilde), 2 st\xc3\xb8rre og flere mindre K\xc3\xb8bmandshandeler, 2 Bagerier, Bryggeri og n\xc3\xa6ringsdrivende af alle Slags, Valgsted for Holb\xc3\xa6k Amts 2. Folketingskr.; i Byen er rejst en Mindesten med Basrelief for Fr. VII (1870) og en af Jerichau modell. Buste af Kredsens mangeaarige Folketingsmand, Oberst A.F. Tscherning (1887). Ved Landevejen bliver Station paa Odsherredsbanen."_NEWLINE_Svinninge stationsby havde 520 indbyggere i 1901, 529 i 1906, 545 i 1911 og 745 indbyggere i 1916._NEWLINE_I mellemkrigstiden fortsatte byen sin udvikling: i 1921 havde Svinninge 615 indbyggere, i 1925 691, i 1930 782, i 1935 810 og i 1940 913 indbyggere._NEWLINE_Efter 2. verdenskrig fortsatte Svinninge sin udvikling: i 1945 havde byen 980 indbyggere, i 1950 1.117, i 1955 1.155, i 1960 1.437 og i 1965 1.539 indbyggere.'